Osnovna škola Vidici

Šibenik

Pisana priprema za nastavni sat u 4. razredu

**Priručna (referentna) zbirka**

Šibenik, 24. studenoga 2017. Knjižničarka:

Vesna Živković, prof. i mag. knjiž.

**Škola**: Osnovna škola Vidici, Šibenik  
**Školska godina**: 2017./2018.  
**Ime i prezime knjižničara**: Vesna Živković, prof. i mag. knjiž.  
**Mjesto izvođenja nastave**: Školska knjižnica  
**Razredni odjel**: 4. b  
**Nastavno područje**: medijska kultura   
**Tema**: Knjižnični odgoj i obrazovanje  
**Naziv nastavne jedinice**: Priručna (referentna) zbirka  
**Ključne riječi**: referentna zbirka, enciklopedija, leksikon, rječnik, atlas  
**Korelacija**: svi nastavni predmeti  
**Nastavni oblici**: frontalni, individualni, skupni rad  
**Nastavne metode**: heuristički razgovor, čitanje, pokazivanje, objašnjavanje, pisanje  
**Nastavna sredstva**: živa riječ učenika i učitelja, enciklopedije, leksikoni, rječnici, atlas, nastavni listići, plakat  
**Ishodi učenja**: - učenici će opisati razliku između knjižare i knjižnice  
 - učenici će moći izreći definiciju priručne ili referentne zbirke  
 - učenici će moći navesti priručnike iz priručne ili referentne zbirke  
 - učenici će moći razlikovati priručnike iz priručne ili referentne zbirke  
 - učenici će pokušati samostalno koristiti priručnike iz ref. zbirke   
 - učenici će moći oblikovati plakat o ref. zbirci   
 - učenici će moći sudjelovati u istraživačkom i suradničkom učenju  
 - učenici će moći ovo znanje koristiti za cjeloživotno učenje  
  
**Cilj sata**: naučiti učenike samostalno koristiti referentnu zbirku, razvijati interes za samostalno istraživanje, pripremati ih za cjeloživotno učenje.

|  |  |  |  |  |  |
| --- | --- | --- | --- | --- | --- |
| Tijek sata (artikulacija) | | | | | |
| Uvodni dio sata: - motivacija  - najava nastavne jedinice  6′ | | | | | |
| Ishodi učenja | Aktivnosti učenika | | Nastavne metode i oblici rada | Nastavna sredstva | Aktivnosti knjižničarke |
| Učenici će se prisjetiti s kojim su se knjigama dosad susretali.  Učenici će opisati razliku između knjižare i knjižnice. | Učenici pažljivo slušaju pitanja i odgovaraju svojim riječima. | heuristički razgovor  frontalni (čelni) oblik | |  | Knjižničarka vodi razgovor o knjigama, podsjeća učenike na razliku između knjižare i knjižnice, upućuje učenike na raspored knjiga u školskoj knjižnici.  Razgovara o posuđivanju knjiga, pita ih mogu li se sve knjige posuditi vani iz knjižnice.  Navodi učenike da zaključe zašto se sve knjige ne posuđuju vani.  Najavljuje temu nastavnog sata. |

|  |  |  |  |  |
| --- | --- | --- | --- | --- |
| Glavni dio sata: - uočavanje novih nastavnih sadržaja  - istraživački rad po skupinama  - objavljivanje rezultata  32′ | | | | |
| Učenici će moći razlikovati priručnik iz referentne zbirke od ostalih knjiga iz knjižničnog fonda.  Učenici će pokušati samostalno koristiti priručnike iz referentne zbirke.  Učenici će sudjelovati u istraživačkom i suradničkom učenju.  Učenici će pokazati i imenovati priručnike, objasniti značenje pojmova, razlikovati priručnike iz referentne zbirke. | Učenici prate upute, dijele se po skupinama, biraju predstavnika koji iz košarice izvlači papirić s nazivom priručnika iz referentne zbirke.  Učenici uzimaju priručnik i analiziraju zadatke s nastavnog listića.  Učenici se dogovaraju, razmjenjuju mišljenja i pripremaju se za završno izlaganje.  Predstavnik svake skupine izvještava o rezultatima rada. | heuristički razgovor  pokazivanje  istraživanje  čitanje  pisanje  individualni rad  rad u skupini  pokazivanje  čitanje  frontalni rad | enciklopedije  rječnici  leksikoni  atlas  nastavni listići  enciklopedija  rječnici  leksikoni  atlas | Knjižničarka objašnjava učenicima porijeklo riječi, navodi što obuhvaća priručna ili referentna zbirka, objašnjava namjenu referentne zbirke, upućuje ih kako se treba služiti referentnom zbirkom.  Daje upute za skupni rad.  Dijeli učenicima odabrane priručnike u kojima su nastavni listići sa zadatcima.  Knjižničarka nadzire rad učenika po skupinama, dodatno ih savjetuje i usmjerava.  Knjižničarka najavljuje sljedeću fazu nastavnog sata – objavljivanje rezultata istraživačkog rada.  Dok učenici – predstavnici skupine izvještavaju, knjižničarka im pomaže i daje dodatna objašnjenja, ukoliko je potrebno. |
| Završni dio sata: - sinteza  - domaća zadaća  7 ' | | | | |
| Učenici će moći definirati pojmove.  Učenici će moći oblikovati plakat za priručnu ili referentnu zbirku. | Učenici odgovaraju na pitanja.  Predstavnici skupina nakon svog izlaganja stvaraju plakat za učionicu. | heuristički razgovor  pokazivanje | plakat | Knjižničarka heurističkim razgovorom navodi učenike na ponavljanje obrađenog gradiva.  Knjižničarka izvještava učenike kako se ova nastavna jedinica može obraditi on-line.  Knjižničarka dijeli učenicima Plan ploče koji će zalijepiti u bilježnicu.  Pomaže učenicima napraviti plakat,  zadaje učenicima domaću zadaću. |

**Plan ploče**

**Priručna ili referentna zbirka**

- lat.i reffere znači na nešto uputiti ili nešto označiti

- riječi poredane abecednim redom koje nešto objašnjavaju

- obuhvaća enciklopedije, rječnike, leksikone, atlase…

- namijenjena pomoći u učenju i pisanju referata

- kako bi se lako mogli služiti djelom iz referentne zbirke pomaže nam sadržaj i kazalo

- nisu namijenjene vanjskoj posudbi ( vrijedne knjige )

PRILOZI

1. Skupina

**Bratoljub Klaić: RJEČNIK STRANIH RIJEČI**

1.Pronađi pojam FIZIOLOGIJA i ukratko napiši što si saznao!

2.Pronađi pojam ONOMATOLOGIJA i ukratko napiši što je!

3.Što znači riječ ŽOVIJALAN? Objasni!

1. Skupina

**Vladimir Anić: RJEČNIK HRVATSKOGA JEZIKA**

1.Pronađi pojam LIJEN i objasni!

2.Pronađi pojam PRIJAZAN i objasni!

3.Pronađi pojam VRNDULJCI i objasni!

1. Skupina

**LEKSIKON HRVATSKIH PISACA**

1.Pronađi pojam JURAJ ŠIŽGORIĆ! Ukratko objasni!

2. Pronađi pojam LUKO PALJETAK! Ukratko objsni!

3.Pronađi tko je IVAN GOLUB? Ukratko objasni!

1. Skupina

**HRVATSKI LEKSIKON 1**

1.Pronađi pojam KREŠIMIR BARANOVIĆ! Ukratko napiši tko je on bio!

2. Pronađi pojam KOLEDE i objasni!

3. Pronađi pojam HIMNA i objasni!

1. Skupina

**ENCIKLOPEDIJA LEKSIKOGRAFSKOG ZAVODA** knjiga 7

1.Što je SPIRITIZAM? Objasni!

2.Tko je TANTAL? Prepiši!

3. Što je VODOKAZ?

1. Skupina

**VELIKI ATLAS HRVATSKE**

1.U topografskom zemljovidu pronađi stranicu na kojoj se nalazi OTOK BIŠEVO!

2. U tematskom zemljovidu pronađi koliko je rođenih u Republici Hrvatskoj 2000. godine.

3. U kazalu imena na topografskim zemljovidima pronađi što je DALJ i gdje se nalazi!